AksaraLLM/aksara-bahasa-daerah-v1 huggingface dataset:
Mbah Surip kang jeneng asliné Urip Ariyanto iku musisi Indonésia kang unik. Ciri kas Mbah Surip iku rambut gimbal ala Rasta kaya penyanyi reggae lan ngguyune kang kas, Hah..hah..hah..hah... I Love You Full... Panjenengane miyos ing Mojokerto, 5 Mèi 1949. Asmane dadi misuwur jalaran lagu "Tak Gendong" kang asring diputer ing TV. Lagu iki karipta nalika Mbah Surip nyambut gawé ing Amérikah Sarékat taun 1983.
Sadurungé dadi seniman, panjenengané nglakoni saanane pagawéan. Panjenengane naté nyambut gawé ing pengeboran lenga, panambangan berleyan, lan naté nyambut gawé ing manca nagara kaya Kanada, Texas, Yordania, lan California.

Sedane 
Mbah Surip séda dina Selasa, 4 Agustus 2009 tabuh 10.30 WNIK. Panjenengane disarekake ing Aula Bengkel Teater Rendra, Kampung Rawa Rt 002/05 Cipayung Jaya, Pancuran Mas Dhépok, Jawa Wétan.

Album 
Ing jagading musik, panjenengané wus ngetokaké sapérangan album wiwit taun 1997. Albume ya iku:
 Ijo Royo-Royo (1997)
 INDONESIA I (1998)
 REFORMASI (1998)
 Tak Gendong (2003)
 BARANG BARU (2004)

Cathetan sikil 

Lair 1957
Ordo Karmelit (basa Indonésia:Ordo Bunda Kami dari Gunung Karmel, basa Latin:Ordo fratrum Beatæ Virginis Mariæ de monte Carmelo) iku ordho kaagaman Katulik saka Katulik Roma kang diyasa ing abad kaping-12 déning para rohaniwan ing gunung Karmel. Para rohaniwan saka ordho iki nyandhang jeneng O.Carm ing samburiné jenengé.

Ing Indonésia, salah siji gréja kang diyasa déning ordho iki antarané ya iku gréja Maria Bunda Karmel saka paroki Tomang. Saiki dibawahi pastor kepala Sixtus Pudjadarma, O.Carm.

Pranala njaba 

 "The Carmelite Order" by Benedict Zimmerman. The Catholic Encyclopedia, 1908.
 Order of Carmelites  home page
 Old Order (Calced) Carmelites  home page
 Index of Carmelite websites
 The National Shrine of Mary  staffed by the Discalced Carmelite Friars.

Ordo lan Serikat Katulik Roma
Artikel iki ngenani departemen Calvados, kanggo brandy apel kanthi jeneng sing padha, pirsani Calvados (minuman keras).

Calvados iku siji departemen ing Prancis ing kawasan Normandia Hilir ing Normandia. Ibukuthané ana ing Caen.

Pemandhangan 
 Route du Cidre
 Route de Fromages
 Beuvron en Auge, mawa pasar.
 Saint-Pierre-sur-Dives, mawa pasar.

Pranala njaba
Rénda (saka basa Portugis: renda) iku kerawang (biku-biku) digawé saka bolah dirajut kang biyasa dipasang ing pinggiran klambi, kain, bantal lan sapanunggalé.

Ana manéka jinis rénda:
 Rénda dom: rénda kang digawé migunakaké bolah lan dom.
 Cutwork: rénda kang digawé kanthi njupuk bolah saka kain kang ana.
 Bobbin lace: rénda kang digawé mawa bobbin (sepul bolah) lan bantal.
 Rénda rajut: rénda kang digawé kanthi rajutan.
 Rénda kait: rénda kang digawé kanthi ngait.

Galeri

Pranala njaba 
 Panyerepan tembung rénda saka tembung Portugis

Ngrénda
Normandia iku siji wewengkon géografis ing Prancis pérangan lor kang wewatesan karo Selat Inggris ing sisih lor. Pérangan Haute-Normandie kapérang saka département Seine-Maritime lan Eure, sauntara pérangan Basse-Normandie kapérang saka Orne, Calvados, lan Manche.

Normandia dipanggoni déning 3,2 yuta wong kanthi kapadhetan 107 jiwa per km², ing sangisoré kapadhetan nasional Prancis nanging ing sapérangan kawasan, kapadhetané nganti 145. Kutha-kutha mligi ya iku Rouen, Le Havre, Caen, lan Cherbourg-Octeville.

Pranala njaba 

 Galeri foto Normandia
 D-Day 6.6.1944

Prancis

ast:Normandía
bg:Нормандия
bpy:নোর্মান্ডিয়া
de:Normandie
el:Νορμανδία
eo:Normandio
eu:Normandia
he:נורמנדי
it:Normandia
pl:Normandia
vec:Normandia
vi:Normandie
Caen wujud komune kang ana ing sisih lor Prancis, lan wujud kutha krajan region Normandia Ngisor. Caen ana ing 15 km saka selat Inggris.

Caen ditepungi kanthi yasan-yasan sajarahé kang diwangun nalika mangsa William sang Panakluk. Komune iki uga ditepungi mawa Peperangan Caen, ya iku peperangan sengit kang dumadi nalika Invasi Normandia taun 1944, kang ngancuraké sapérangan gedhé komune iki.

Kanthi gunggung warga 113.249 (2006), sarta 420.000 warga ing saubengé, Caen wujud kutha krajan Normandia Ngisor. Caen uga wujud papréntahan laladan gedhé dhéwé sawisé Le Havre), lan kutha gedhé dhéwé angka telu ing Normandia sawisé Rouen lan Le Havre.

Réferènsi 

Kutha ing Prancis
Komune ing Calvados
Stroke (saka basa Inggris: stroke) iku siji kaanan kang dumadi nalika pasokan getih menyang siji pérangan utek dumadakan kaganggu. Sajeroning jaringan utek, kurangé ilining getéih njalari sarangkèn réaksi biokimia, kang bisa ngrusak utawa matèkaké sel-sel saraf ing utek. Patiné jaringan utek bisa njalari ilangé fungsi kang dikendhalèkaké déning jaringan iku. Stroke iku jalaran pati kang katelu ing Amérika Sarékat lan akèh nagara indhustri ing Éropa (Jauch, 2005). Yèn bisa dislametaké, sok-sok panandhang ngalami kalumpuhan ing anggota awaké, ilangé sapérangan pepéling utawa ora/kurang bisa omong. Sapérangan taun ing wuri iki tansaya populèr istilah serangan utek. Istilah iki pepadhan karo istilah kang wis ditepungi wiyar, "serangan jantung".

Stroke dumadi amarga cawang pambuluh getih kacandhet déning emboli. Emboli bisa wujud kolesterol utawa udara.

Diagnosis
Diagnosis stroke iku kanthi klinis dikanthèni pamriksan panunjang. Pamriksan panunjang kang bisa dilakokaké antarané CT scan sirah, MRI. Kanggo mbiji kasadharan panandhang stroke bisa dipigunakaké Skala Koma Glasgow. Kanggo mbédakaké jinis stroke bisa dipigunakaké manéka sistem skor, kaya déné Skor Strok Siriraj, Algoritma Stroke Gajah Mada, utawa Algoritma Junaedi.

Faktor risiko
 diabetes mellitus
 hipertensi
 fibrilasi atrium
 ngrokok
 alkohol
 diet
 dhuwuré kadhar kolesterol
 Riwayat kulawarga

Pananganan
Panandhang stroke racaké diwènèhi oksigèn, dipasang infus kanggo nglebokaké cuwèran lan dat panganan, diwènèhi manitol utawa kortikosteroid kanggo ngurangi abuh lan tekanan ing njero utek kanggo panandhang stroke akut.

Réferènsi

Pranala njaba
 Predictors of Hospital Readmission After Stroke
 Consent of thrombolysis IV in Acute stroke

Kedhokteran
Stroke
Kanonisasi wujud siji prosès ndadèkaké siji wong dadi santo lan nglibataké pambuktèn yèn kandhidat wis nglakoni urip sing layak dadi santo. Iki dilakokaké déning Katulik Roma lan Ortodoks Wétan, lan uga Ortodoks Oriental.

Pirsani uga 
 Dhaptar sapérangan santo
 Beatifikasi

Pranala njaba 
 Canonization of Saints - Describes the significance and process of canonizing saints.
 Entry on canonization and beatification in the Catholic Encyclopedia

Santo lan Santa
Istilah sajeroning Gréja Katulik Roma
Sajeroning agama Kristen, istilah Santo (kanggo wanita: Santa) iku siji wong sing duwé kabecikan lan suci. Istilah iki bisa dipigunakaké marang wong urip lan mati lan ditampa sajeroning donya agama. Santo dianggep masarakat minangka tuladha marang komunitas kepriyé awaké dhéwé sapantesé tumindak, lan carita uripé racaké dicathet minangka tuladha kanggo génerasi sabanjuré.

Pirsani uga 
 Kalèndher santo
 Kanonisasi
 Komunion Santo
 Kongregasi kanggo nDadèkaké Santa
 Pratélan Santo
 Santo pelindhung
 Intersesi santo

 
Kristen
Istilah sajeroning Gréja Katulik Roma
Donga utawa Sembayang iku siji wangun kagiyatan kaagaman sing ngarepaké anané gayutan karo Allah, déwa, roh utawa kekuwatan gaib sing dipuja, kanthi nglakokaké kagiyatan sing disengaja. Sembayang bisa dilakokaké kanthi bebarengan utawa dhèwèkan. Sajeroning sapérangan tradhisi agama, sembayang bisa nglibataké lagu wujud hymne, jogèd, maca naskah agama kanthi dilagokaké utawa disenandhungaké, pratélan formal krédo, utawa pocapan spontan saka wong sing ndedonga.

Asring uga sembayang dibédakaké karo donga, donga luwih asifat spontan lan pribadi, sarta lumrahé ora asifat ritualistik. Sanajan mangkono, hakikaté aktivitas iki padha, ya iku siji wangun komunikasi antarané manungsa karo Gustiné.

Agama
Indochina Prancis (, ) iku fédherasi protektorat kakaisaran Prancis ing tlatah Indochina ing Asia Kidul-wétan, kapérang saka Vietnam (sing biyèné kapérang manèh dadi Cochinchina, Tonkin, lan Annam), Kamboja, lan Laos. Ibukutha Indochina Prancis ya iku Hanoi.

Indochina Prancis diyasa sasi Oktober 1887 saka wilyah Annam, Tonkin, Cochinchina lan Kamboja. Nalika madeg, fédherasi iki durung nyakup Laos. Laos dhéwé nembé nggabung taun 1893 sawisé Perang Prancis-Siam 1893.

Tanggal 9 Maret, 1945, Indocina Prancis tiba menyang tangan Jepang. Kakuwasan Jepang rampung nalika Hiroshima lan Nagasaki dibom atom.

Federasi iki ana nganti taun 1954. Sajeroning patang protektorat, Prancis kanthi resmi ninggal kakuwasan marang panguwasa lokal, sing wujud Kaisar Vietnam, Raja Kamboja lan Raja Luang Prabang. Akiré, mbaka siji nagara ing Indocina Prancis mardika dadi 4 nagara sing béda taun 1954, ya iku Vietnam Lor lan Kidul, sarta Kamboja lan Laos.

Pirsani uga 
 Indochina
 Perang Indochina

Pratélan pustaka

Pranala njaba 
 Peta Indochina 
 Parallel and Divergent Aspects of British Rule in the Raj, French Rule in Indochina, Dutch Rule in the Netherlands East Indies (Indonesia), and American Rule in the Philippines
Lindsay Lohan utawa Lindsay Morgan Lohan ya iku aktris lan penyanyi kang lair ing New York, Amérika, nalika tanggal 2 Juli 1986. Lindsay lair minangka aktris lan musisi. Dhèwèké putri saka artis Dina Lohan. Dhèwèké kalebu artis keturunan blèsteran Irlandia lan Italia. Uripé sawisé dadi artis, ndadékaké uripé glamor lan bisa dipadhakaké karo Britney Spiers lan Paris Hilton. Lindsay tau duwé gayutan kang rinaket karo artis-artis kondhang.
Lindsay tau kena masalah karo Paris Hilton amarga Paris Hilton nudhuh yèn Lindsay ngrebut pacaré kang jenengé Stravos. Saliyané iku, Lindsay uga kekancanan karo Anna Faris, dhèwèké uga tau kena masalah karo penyanyi Hilary Duff amarga dianggep ngrebut pacaré, Aaron Carter.

Karir 
Lindsay miwiti kariré nalika umur telung taun minangka modhèl ing Eileen Ford Agency. Saka modhèl iku, dhèwèké lumebu ing punjul 60 stasiun TV, kaya ta panggon kanggo The Gap, Pizza Hut, Wendy's lan Jell-O (berlawanan Bill Cosby). Lohan miwiti dhebut akting minangka aktris kaping telu ing taun 1996. Dhèwèké minangka Ali Flower ing drama tèlèvisi Another Word ing taun 1964.

Cathetan suku 

Artis
Merti Bumi ya iku salah sawijining tradhisi kang ana ing dhusun Tunggularum Wanakerta, kacamatan Turi Kabupatèn Sléman. Sadurungé, ing dhusun Tunggularum Lama tansah éntuk bebaya wujud wlahar Merapi, saèngga masarakat  duwé usulan ngalih ya iku saka dhusun Tunggularum Lama menyang dhusun Tunggularum Baru. Sawisé masarakat dhusun Tunggularum Lama ngalih ing dhusun Tunggularum Baru, masarakat padha ayem amarga ora ana bebaya saka wlahar Merapi. Sadurungé, ing dhusun Tunggularum Lama tansah éntuk bebaya wujud wlahar Merapi, saéngga masarakat utawa sing ndunungi duwèni usulan ngalih ya iku saka dhusun Tunggularum Lama menyang dhusun Tunggularum Baru. Sawisé masarakat dhusun Tunggularum Lama ngalih ing dhusun Tunggularum Baru, masarakat padha ayem amarga ora ana bebaya saka wlahar Merapi. Sanajan wis ngalih, nanging masarakaté ora bisa ninggal tlatah Tunggularum Lama amarga lemahé subur. Lemahé subur amarga kena wlahar panas saka gunung Merapi. Ancas tradhisi Merti Bumi ya iku minangka rasa sukur marang Gusti Kang Akarya Jagat tumrap rejeki, kasarasan, lan katentreman kang wis ditampa déning masarakat Tunggularum Baru.

Urut-urutaning Acara 
Tradhisi iki diwiwiti kanthi nyidhuk banyu saka sendhang Pancuran déning masarakat kang ateges sesucèn dhiri lair lan batin. Sesucèn ditindakaké sadina sadurungé kirab pusaka Kyai Tunggul Wulung lan Tumpeng Kembar Gunungan Salak. Banyu ing sendhang mau dipercaya bisa marèake kabèh lelara. Gunungan wujud gunungan salak uga sinebut Gunungan Salak Gung Rinengga kang digawé saka woh salak kang aboté ngancik 500 kg. Masarakat gunakaké woh salak amarga asil panèn kang akèh ya iku woh salak. Tradhisi Merti Bumi kawiwitan kanthi acara nyidhuk banyu suci déning para pamong désa. Banjur dianakaké kirab pusaka Kyai Tunggul Wulung lan diterusaké déning acara kirab Tumpeng Lanang Wadon lan Gunungan Ulu Metu kang diwiwiti saka balé désa menyang Plataran Tunggularum. Sawisé tekan, Gunungan Salak Gung Rinengga didèlèh ing kono. Saliyané iku uga ana tariané.

Pepali nalika Nindakaké Adicara Merti Bumi 
 Ora kena omongan kang ala nalika nindakaké adicara Merti Bumi.
 Kudu nganggo sandhangan kang sopan.
 Nalika lumaku kudu ati-ati jalaran dalané lunyu lan ciuk.
 Panityané kudu ngango sandhangan kejawèn.
 Ora kena nganngo sandhangan werna gadhung mlati jalaran madhani sandhangané Kanjeng Ratu Kidul.

Cathetan suku 

Ngayogyakarta
Budaya
Jumuwah Adi punika dinten Jumuwah sadèrèngipun Minggu Paskah, dinten pèngetan Panyaliban Yesus Kristus lan sédanipun ing Golgota.
Kanthi dhasar rincèn kitab suci ngéngingi Pangadilan Sanhedrin dhumateng Yesus, lan analisis èlmiah, prastawa panyaliban Yesus sanget mungel dumados ing dinten Jumuwah, nanging tanggal dumadosipun boten dipunmangertosi kanthi cetha, lan akir-akir puniki dipunprakirakaken dumados nalika taun 33 Masehi, déning kalih golongan èlmuwan, lan sadèrèngipun dipunprakirakaken dumados nalika taun 34 Masehi déning Isaac Newton liwat pangètangan slisih-slisih antawisipun kalèndher Yahudi lan kalèndher Julian lan agengipun mbulan sabit.

Priksani ugi 
 Sédanipun Yesus
 Setu Suci
 Paskah

Réferènsi

Pranala njawi 

 Situs Paskah lan Jemuwah Adi Indonésia
 Jemuwah Adi ing RE:Quest 
 Pèngetan Jemuwah Adi Ortodoks Wétan 
 Jemuwah Adi  pitedah-pitedah saking Buku sak kanggé para Petugas Gréja (Gréja Ortodoks Ruslan) karya S. V. Bulgakov
 "Jemuwah Adi" artikel saking Catholic Encyclopedia
 Saking pundi istilah "Jemuwah Adi" asalipun? United Methodist Church
 Ibadhat Jemuwah Adi Episkopal
 Ibadhat Jemuwah Adi Presbiterian 
 Himne Jemuwah Adi ing St-Takla.org (Gréja Ortodoks Koptik)
 Koenick v Felton prakara ukum—hak praja-praja kanggé ndadosaken Dinten Jemuwah Adi minangka dinten préi praja dipunbéla déning Pangadilan Inggil Amérikah Sarékat (findlaw.com)
 Naskah Minggu Puniki: Jemuwah Adi
 Èkspèrimèn Jemuwah Adi , sawijining pangujèn ingkang dipunlapmahaken ing dinten Jemuwah Adi, 1962, ing Univèrsitas Boston kanggé nemtokaken khasiyat psilocybin kanggé maringi fasilitas pengalaman mistis.

Jemuwah Adi
Jemuwah Adi
Jemuwah Adi
Heinrich Hermann Robert Koch () punika dhokter saking Jerman. Panjenenganipun misuwur awit manggih anthrax bacillus (1877), tubercle bacillus (1882), lan kolera bacillus (1883) lan ngembangaken postulat Koch. Panjenenganipun dipunparingi Bebungah Nobel babagan Fisiologi utawi Kadhokteran taun 1905 lan dipunanggep minangka pangadeg baktèriologi. Panjenenganipun tilar donya ing Baden-Baden, Jerman.

Lair 1843
Pati 1910
Dhokter Jerman
Watson
Tokoh Jerman pamenang Bebungah Nobel
Artikel mawa basa krama
Alençon iku sawijijing komune ing Normandia, Prancis, ibukutha departemen Orne. Lokasiné  kulon Paris. Alençon kalebu sajeroning antarkomune Alençon (kanthi sing ndunungi 52.000 jiwa).

Geleri

Wong misuwur 
Alençon wujud papan lairé:
 Marie-Catherine de Villedieu, (1640–1683), novèlis
 Pierre Allix (1641–1717), Pendeta Protèstan lan panulis
 Daniel Balavoine (1952–1986), penyanyi lan panulis lagu
 Edme Castaing (1796–1824), dhokter lan pembunuh
 Jacques Hébert (1757–1794), juru besut koran radikal èkstrim Le Père Duchesne suwéné Révolusi Prancis
 Jacques-Julien Houtou de Labillardière (1755–1834), ahli botani
 Juste Lisch (1828–1910), arsitèk
 Thérèse saka Lisieux (1873–1897), suster Katulik Roma sing dinakonisasi minangka santa, lan wujud salah siji saka mung 33 Dhoktor Gréja
 Auguste Poulet-Malassis (1825–1878), panerbit lan réncangipun Baudelaire
 Laurence Leboucher (22 February 1972), pangepit wanita Prancis
 Anthony Geslin (9 June 1980), pangepit Prancis
 Arnold Mvuemba, juru main bal-balan
 Marie-Azélie Guérin Martin (1831–1877), ibunipun St. Thérèse saka Lisieux sing bebarengan karo garwanipun Louis Martin, wujud salah siji saka sithik pasangan garwa-èstri sing tau dibeatifikasi déning Gréja Katulik.

Kutha kembar 
Alençon iku kembarané kutha:
Basingstoke ing Karajan Manunggal
Koutiala ing Mali
Braine-l'Alleud ing Bèlgi
Quakenbrück ing Jerman

Réferènsi 
 INSEE commune file

Pranala njaba 

 Official town website 
 Alençon Tourist Office
 Web site about the life, writings, spirituality, and mission of St. Therese of the Child Jesus of the Holy Face, who was born in Alencon on 2 January 1873; information about the life of her family in Alencon and about pilgrimages to Alencon
 Alencon's citizen portal

Komune ing Orne
Prefektur ing Prancis
Kutha ing Prancis
Bathik Lasem minangka salah sijiné jinis bathik saka tlatah pasisir, yaiku Lasem, Rembang, Jawa Tengah. Bathik iki campuran antarané bathik Cina lan Jawa.
Bathik iku kapérang dadi rong warna, yaiku bathik pesisiran kaya ta bathik saka Lasem, Cirebon, Tuban, lan liya-liyané. Jinis bathik liyané yaiku bathik saka kaprajan kaya ta bathik Sala, Jogja,Banyumas, lan sapanunggalané.

Motif bathik Lasem 
Bathik Lasem duwé rong corak kas yaiku Latohan lan Watu Pecah. Motif latohan iku nggambaraké panganan khas wong-wong Lasem, yaiku tuwuhan latoh (kaya rumput laut). Déné motif watu pecah nggambaraké jèngkèlé wong Lasèm jalaran akèh kurban nalika nggawé dalan Daendeles.
Corak khas liya katon saka warna abang kang padha karo warna getih pitik.
Saliyané iku, corak bathik lasem uga campuran budaya [Tionghoa], budaya bebrayan pasisir lor, lan budaya kraton (Surakarta lan Yogyakarta).
Budaya kraton Surakarta lan Yogyakarta bisa dideleng saka motif bathik lasem kaya ta anané ornamèn kawung, parang, lan sapanunggalané. Déné prabawa budaya pasisir katon saka wernané bathik kang padhang kaya déné abang, biru, kuning, lan ijo.

Cara nggawé bathik Lasem 
Carané nggawé bathik Lasem yaiku ngethok kain miturut ukuran kang wus ditemtokaké. Kain iku banjur digambar manut pola kang wus digawé banjur nerusi (nyampurnakake gambar). Sabubaré disampurnakaké, banjur némbok (nutupi gambar nganggo lilin), diwènèhi warna, nglorot (ngresiki lilin), lan dipépé. Yèn wis garing, bathik diprès banjur dibungkus lan bisa didol.

Cathetan suku 

Budaya
Bathik
Artika Sari Devi () ya iku Putri Indonésia 2004 saka Bangka Belitung. Dhèwèké lair ing Bangka Belitung, 29 September 1979.

Kariér 
Wanita kang nduwé bobot 48 lan dhuwur 168 cm iki dadi jawara Putri Indonésia taun 2004 makili Bangka Belitung. Ora mung Pemilihan Putri Indonésia, dhèwèké uga mèlu ajang Miss Universe kang kalaksanan ing Bangkok, Thailand, 30 Méi 2005 kapungkur. Nalika semana, dhèwèké dadi siji-sijiné wanodya Asia kang bisa lumebu 15 'besar' lan bisa ngèntukake Kristal Miss Universe kanggo Indonésia.
Saliyané mèlu kontès kecantikan, Artika uga ngrambah jagading panglipur. Dhèwèké wus tau mèlu dadi paraga ing filem Opera Jawa (2006) lan Planit Mars (2008)

Pribadi 
Artika Sari Devi dhaup karo Ibrahim Imran utawa kaloka kanthi jeneng Baim (vokalis Ada band) nalika Sabtu, 23 Agustus 2008 kapungkur ing Balai Samodra, Jakarta. Sawisé setaun dhaup, Artika nglairaké anaké kang angka siji kanthi normal nalika Rebo, 21 Oktober 2011 ing RSIA Kemang Medical Care. Anaké dijenengi Sarah Ebiela Ibrahim.

Filmografi 
Film-filem kang tau dibintangi Artika antarané:
 Roman picisan (2010)
 Planet Mars (2008) minangka Jasmine
 Opera Jawa (2006) minangka Siti
 Perjanjian dengan Iblis (2019) minangka Rengganis

Cathetan suku 

Artis
Lair 1979
Lisieux iku sawijining komune ing departemen Calvados ing region Basse-Normandie ing lor-kulon Prancis.

Lisieux iku kutha krajan wiyalah Pays d'Auge, kang ditengeri déning lembah lan lahan tetanèn kang direksa pangajiné. Padunung ing  Lisieux dikawruhi ing Prancis minangka Lexoviens (lanang) utawa Lexoviennes (wadon).

Réferènsi
INSEE

Pranala njaba 
 Lisieux website 
 Tourism website    
 

Komune ing Calvados
Subprefektur ing Prancis
Kutha ing Prancis
Marie-Azélie "Zélie" Martin née Guérin ingkang Binerkahan (23 Dhésèmber 1831-28 Agustus 1877) punika satunggiling wanita awam Prancis lan ibunipun Santa Thérèse saking Lisieux. Garwanipun inggih punika Louis Martin ingkang Binerkahan.

Kagesangan

Kagesangan awal
Marie-Azélie Guérin miyos ing Saint-Denis-sur-Sarthon, Orne, Prancis lan wujud putri nomer kalihipun Isidore Guérin lan Louise-Jeanne Macé. Panjenenganipun gadhah mbakyu Marie-Louise, ingkang dados suster Visitandine, lan adhi kakung, Isidore, ingkang dados apotèker.

Zélie kepéngin dados suster nanging dipuntulak déning Susteran Charitas St. Vincent de Paul amargi kawratan ambegan lan asring sakit sirah. Zélie lajeng sembayang dhumateng Gusti supados maringi putra-putri lan putra-putri kasebat dipuncaosaken dhumateng Gusti.

Salajengipun, piyambakpipun mutusaken dados pedamel rénda, damel rénda Point d'Alençon. Panjenenganipun lajeng nandhang wuyung dhumateng satunggiling pedamel jam tangan, Louis Martin, kekalihipun palakrami ing taun 1858, namung tigang wulan sasampunipun pepanggihan.

Palakrami lan kulawarga
Sanadyan Zélie lan Louis nglampahi palakrami selibat ngantos mèh setaun, kekalihipun lajeng mutusaken kenggé gadhah anak. Kekalihipun gadhah snak sanga, sanadyan namung gangsal putri ingkang gesang dumugi diwasa, lan sadaya dados biarawati.

Marie-Louise (22 Fèbruari 1860 – 19 Januari 1940), dados biarawati, Sister Marie of the Sacred Heart, Karmel ing Lisieux. 
Marie-Pauline (7 September 1861 – 28 Juli 1951), dados biarawati, Mother Agnès of Jesus, Karmel ing Lisieux. 
Marie-Léonie (3 Juni 1863 – 16 Juni 1941), dados biarawati, Sister Françoise-Thérèse, Visitandine ing Caen. 
Marie-Hélène (3 Oktober 1864 – 22 Fèbruari 1870)
Marie-Joseph (20 September 1866 – 14 Fèbruari 1867)
Marie Jean-Baptiste (19 Dhésèmber 1867 – 24 Agustus 1868)
Marie-Céline (28 April 1869 – 25 Fèbruari 1959), dados biarawati, Sister Geneviève of the Holy Face, Karmel ing Lisieux. 
Marie-Mélanie Thérèse (16 Agustus 1870 – 8 Oktober 1870)
Marie-Françoise-Thérèse (2 Januari 1873 – 30 September 1897), dados biarawati, Sister Thérèse of the Child Jesus and of the Holy Face, Karmel ing Lisieux, dipunkanonisasi taun 1925.

Sasampunipun Zélie tilar donya, Pauline, Marie, Thérèse lan Céline, mbaka satunggal sadaya dados biarawati-biarawati Karmel sesarengan kaliyan sepupunipun, Marie Guérin. Léonie dados satunggiling biarawati Visitandine sasampunipun dipuntulak déning Poor Clares.

Tilar donya

Marie-Azélie tilar donya amargi kanker payudara tanggal 28 Agustus 1877 ing Alençon, Orne, yuswa 45. Panjenenganipun sampun bertahan dipundhampingi garwa lan putinipun.

Beatifikasi
Louis lan Marie-Azélie Martin sampun dipuntélakaken "kinurmatan" tanggal 26 Maret 1994 déning Paus Yohanes Paulus II. Kekalihipun dipun beatifikasi tanggal 19 Oktober 2008 déning Jose Kardinal Saraiva Martins, wakilipun Paus Benediktus XVI ing Basilika Santa-Thérèse, Lisieux, Prancis.

Pranala njaba 

Wong kang dibeatifikasi
Pati 1877

es:Luis Martin y María Celia Guérin
fr:Louis et Zélie Martin
Louis Martin mungel ngujuk marang:
 Louis E. Martin, jurnalis Amérika
 Louis Martin (binerkahan), wong awam Prancis lan bapanipun sawijining santa Katulik
 Louis Martin (angkat wesi) (lair 1936 ), angkat wesi Olompiade Inggris
 Louis Martin (perenang)
 Lou Martin, pianis
 Louis (Ludwig) Martin, Pioneer Adelsverein pedunung ing Gillespie County, Texas lan Mason County, Texas

Pirsani uga 
 Lewis J. Martin, pulitisi Amérika
Louis Martin ingkang Binerkahan (22 Agustus 1823 - 29 Juli 1894) punika satunggiling tiyang awam Prancis lan bapanipun Santa Thérèse saking Lisieux. Garwanipun  inggih punika Marie-Azélie Guérin ingkang Binerkahan.

Kagesangan

Kagesangan awal
Louis Joseph Aloys Stanislaus Martin punika putranipun Pierre-François Martin lan Marie-Anne-Fanie Boureau ingkang nomer tiga saking gangsal sadhèrèk. Saprangan sadhèrèkipun nilar donya nalika taksih anem.

Senadyan Louis dipunkersakaken dados satunggiling biarawan, ingkang kepéngin mlebet Augustinian Biara St Bernard Agung, amargi kirangipun kawruhipun prakawis basa Latin, panjenenganipun dipuntulak, lan mutusaken dados satunggiling pedamel jam tangan.

Palakrami lan kulawarga
Panjenenganipun lajeng nandhang wuyung dhumateng Marie-Azélie Guérin, satunggiling pedamel rénda, ing taun 1858 kekalihipun palakrami, namung tigang wulan sasampunipun pepanggihan. Bisnis réndanipun Zélie sanget suksès saéngga Louis nyadé bisnis pedamelan jamipun nuli dados partner èstriipun.

Tilar donya
 
Nalika taun 1889 Louis nandhang kalih stroke awrat lajeng ugi nandhang arteriosklerosis serebral, lan dipunrawat ing griya sakit salaminipun tigang taun ing griya sakit jiwa Bon Sauveur ing Caen. Nalika taun 1892 panjenenganipun kundur dhumateng Lisieux, ing mriku putrinipun, inggih punika Celine lan Leonie ngurus panjenenganipun kanthi setyo dumugi tilar donyanipun 29 Juli 1894 ing puri La Musse caket Évreux.

Beatifikasi
Louis lan Marie-Azélie Martin wus ditélakaké "kinurmatan" tanggal 26 Maret 1994 déning Paus Yohanes Paulus II. Kekalihipun dipunbeatifikasi tanggal 19 Oktober 2008 déning Jose Cardinal Saraiva Martins, wakilipun Paus Benediktus XVI ing Basilique de Sainte-Thérèse, Lisieux. Tiyang-tiyang ingkang pitados sapuniki dipunundang kanggé sembayang nyuwun mukjizat kanthi lantaran Louis utawi Marie utawi kekalihipun. Sasampunipun mukjizat kasebat dipunanggep saged dipunpitados déning pejabat Konggergasi Panyebab Tiyang Suci ing Vatikan, kekalihipun saged dipunpètangaken ing antawisipun tiyang-tiyang suci Gusti.

Pranala njaba 

Wong sing dibeatifikasi
Lair 1823
Pati 1894
Kanker payudara iku kanker ing jaringan payudara. Iki wujud jinis kanker paling umum kang ditandhang kaum wanita. Kaum priya uga bisa kaserang kanker payudara, sanajan kamungelané luwih cilik tinimbang wanita. Pangobatan kang paling umum ya iku kanthi pambedhahan lan yèn perlu diterusaké mawa kemoterapi uga radiasi. Lelara kanker iku bisa kadadéan amarga pola panguripan kang kurang séhat.

Réferènsi

Pranala njaba 

 
 
 Female Breast Cancer from NHS Choices
 Alcohol and cancer risk  from the Cancer Control Program of South Eastern Sydney and Illawarra Area Health Service
 Alcohol and the Risk of Breast Cancer from Cornell University
 CancerMath.net Calculates survival with breast cancer based on prognostic factors and treatment. From Massachusetts General Hospital. 
 Radiology Information  from the Radiological Society of North America
 Touched by Breast Cancer  - slideshow by Life magazine

Payudara
Bunga Citra Lestari utawa kang luwih akrab diundang BCL ya iku aktris wédok Indonésia kang lair ing Jakarta nalika 22 Maret 1983. Dhèwèké kalebu artis kang nganut agama Islam. BCL utawa kang akrab diundang Unge minangka putri pasangan Muchlis Rusli lan Emmy Syarif. BCL tau cedhak karo Ashraf Sinclair, aktor saka Malaysia kang uga putrane miliarder. Banjur kekarone nikah ing Masjid Al Bina, Senayan, Jakarta Selatan nalika dina Sabtu tanggal 8 November 2008 kanthi mas kawin sepasang anting berlian 1,5 karat. Déné resepsine dianakake dina Minggu tanggal 9 November 2008 ing Golden Ballroom Hotèl Sultan, Jakarta kanthi nganggo adat Padang. Ing resepsi iku, Bunga nganggo Suntiang, ya iku makutha khas saka Minang. Resepsi nikahane uga dianakake ing Malaysia sasuwéné rong dina. Bunga lan Ashraf mangkat Malaysia kanthi pesawat jet pribadi minagka bebungah saka bapake Ashraf. Nalika tanggal 22 Sepetember 2010 Bunga Citra Lestari nglairke ning Rumah Sakit Woman and Children laladan Brawijaya. Putra lanang kang diparingi asma Noah Sinclair punika lair kanthi waras slamet.

Karir 
Bunga miwiti karire ing donya sinétron. Kiprahe ing dhunia tarik suwara diwiwiti ing taun 2004 nalika dhèwèké dijak nyanyi karo PAS Band ing tembang Kumerindu. Suwarane kang unik, ndadèkaké dhèwèké dipercaya nyanyikake tembang Saat Kau Pergi kang dadi soundtrack filem Dealova nalika taun 2005. Setaun sawisé iku, Bunga ngetokaké album kang kapisanan kanthi irah-irahan Cinta Pertama. Ing album iku, Bunga nyanyikae tembang Cinta Pertama (Sunny) lan Aku Tak Mau Sendiri. Kanthi tembang loro iku, album iki bisa payu didol nganti 75 (pitung puluh lima) èwu kopi mung rong minggu.

Cathetan suku 

Penyanyi Indonésia
Opera Jawa ya iku filem kang ditulis déning Armanto lan Garin Nugroho.. Film iki nggabungaké unsur seni drama, jogèd, busana tradhisional lan uga ngatonaké éndahing sesawangan Indonésia
Film kang gigarap déning Garin Nugroho mau mau njupuk setting ing sapérangan papan kaya ta Kraton Surakarta lan Yogyakarta. Ing filem iki, Garin uga nggandhéng seniman akademis saka Institut Seni Indonésia Surakarta. Paraga utama dipercayakaké marang Martinus Miroto kang maragakaké Setyo, Artika Sari Devi minangka Siti, Eko Supriyanto minangka Ludiro,Retno Maruti minangka Sukesi, Jecko Siompo Pui minangka Anom, I Nyoman Sura minangka Sura aln Slamet Gundono minangka Pewarta.

Critané 
Opera Jawa nggambaraké lelakoning urip kang akèh konflik lan masalah dhedhasar lakon Ramayana. Opera Jawa nyeritakaké katresnan antarané Setyo, Siti, lan Ludiro. Film mau kawiwitan déning pambuka saka Slamet Gundono kang ngandharaké ringkesaning carita. Ing pérangan saterusé carita ngenani Setyo, Siti, lan Ludiro kawiwitan.
pérangan pisanan ngatonaké éndahing katresnan antarané Setyo lan Siti. Kaéndahan iki banjur dirusak déning Ludiro kang meneng-meneng tresna marang Siti. Ludiro kang nduwé kekuwasaan digambarake nganggo panggonan jagal sapi. Sajatiné, dhèwèké iku banget ngrasakaké sepi. Mula saka iku Ludiro duwé pamikiran ngrebut Siti saka Setyo banjur didadékaké bojo. Nganggo sugih bandhané, Ludiro bisa ngéntukaké Siti. Pacoban kang dilakoni Setyo teka makaping-kaping. Wiwit usaha grabahé kang tuna tekan bojone kang direbut wong liya. Perkara katresnan iki jebul ndadékake prang gedhé kang tumuju ing pati.
Ciri unik kang ana ing filem iki ya iku sakabéhing pacelathon katindakaké nganggo tembang Jawa lan jogèd.

Penghargaan 
Film Opera Jawa ora mung dipasaraké ing Indonésia, nanging uga nganti Éropah. Film iki diputer ing Éropah pisanan nalika sasi September 2007 ing London. Saliyané iku, filem Opera Jawa uga éntuk sapérangan penghargaan ing festival-festival filem kaya ta:
 Lumebu nominasi Festival Film Internasional Venesia 2006
 Festival Film Internasional London 2006
 Festival Film Internasional Toronto 2006
 Festival Film Indonésia 2006 éntuk nominasi kanggo kategori filem layar lebar.
 Festival International Film Independent Bruxelles Kaping 35 ing Brussel, Bèlgi, 4-9 November 2008, filem iki éntuk penghargaan paling dhuwur kanggo kategori filem paling apik, sutradara paling apik (Garin Nugroho), lan aktris paling apik (Artika Sari Devi)
 Best Film Asia 2007 ing The 20th Singapore International Film Festival (SIFF)

Cathetan suku 

Kagunan
Filem
Jalak (Ingg. starling) ya iku jeneng kulawarga manuk ocèhan saka suku Sturnidae. Manuk kang lumrahé wujudé (kira-kira 20–25 cm), gagah, duwé cucuk kang kuwat, lancip lan lurus. Sikilé dawa padha karo awaké lan manuk iki akèh nyusuh ana ing wit kang bolong.Manuk jalak uga gampang dijinakake, lan asring diingoni ana ing kandhang utawa ana ing tlatah jawa sok diarani kurungan. Manuk saka kulawarga Sturnidae bisa ditemoni ana ing sakubeng tlatah ing indonésia mligi ana ing Pulo Sumatra, Jawa, lan Bali. Uga manuk jalak uga kasebar ana ing laladan kulon Bangladesh, Bhutan, Kamboja, Cina, India, Laos, Myanmar, Nepal, Pakistan, lan Thailand.

Pakan 
Pakan sadina-dina akèeh mangan sak anané pangganan wiwit saka woh-wohan nganti wiji-wijian. Manuk Jalak ana ing kurungan racaké dipakani wujud voer, woh, gedhang, kroto, lan anggo-anggo.

Lanang wedhoké 
Angèl banget mbédakake manuk jalak lanang lan wadon. Lumrahé digolèki ing pérangan kloaka lan Jalak lanang ing pérangan kloaka kang metu.

Jinis 
Jinise kira-kira ana 25 jinis jalak lan kulawargané kerabat, ya iku perling lan beo, ing Indonésia.
 Jalak surèn (Sturnus contra)
 Jalak putih (S. melanopterus)
 Jalak bali (Leucopsar rothschildi)
 Jalak kebo utawi Kerak kebo (Acridotheres javanicus)

Mumpangat 
Lumrahé manuk mau digandrungi wong kang ana ing kutha utawa ana ing désa, uga akèh kang nyenengngi wujud lan suarané kanggo ocehan . Manuk Jalak uga ngandhut khasiat kang unik ya iku:

 Bisa warasake lemes syahwat.
 Bisa nahan banyu mani kang rikat métu.
 Bisa nambani ambegan sésék (sesak napas)

Cathetan suku 

Manuk ocèh-ocèhan
Manuk
Sato kéwan
Garin Nugroho kang nduwé jeneng asli Garin Nugroho Riyanto lair ing Yogyakarta, 6 Juni 1961.
Dhèwèké iku produsèr lan sutradara Indonésia kang dikenal ing manca nagara.

Filmografi 
Garin iku kalebu sutradara kang kréatif lan produktif. Film-filem garapané wis akèh kaya ta:
 Under The Tree (2008)
 Opera Jawa (2006)
 Serambi (2006)
 Rindu Kami PadaMu(2004)
 Aku Ingin Menciummu Sekali Saja (2002)
 Rembulan di Ujung Dahan (2002) (TV)
 Layar Hidup: Tanjung Priok/Jakarta (2001)
 Puisi Tak Terkuburkan (2000)
 Daun Di Atas Bantal (1998)
 My Family, My Films, My Nation (1998)
 Bulan Tertusuk Ilalang (1995)
 Dongèng Kancil untuk Kemerdekaan (1995)
 Surat Kanggo Bidadari (1994)
 Air & Romi (1991)
 Cinta Dalam Sepotong Roti (1991)
 Tepuk Tangan (1989)
 Gerbong Satu, Dua (1984)

Penghargaan 

Garin Nugroho wis tau éntuk penghargaan saka lokal utawa manca nagara kaya ta:
 Video klip Negeri di Atas Awan, éntuk Thropy Visia sajeroning Grand Final VMI Periode II taun 1994/1995
 FIPRESCI saka Festival Film Internasional Berlin 1996 kanggo BULAN TERTUSUK ILALANG (1995)
 Silver Leopard Video ing Festival Film Internasional Locarno 2000 kanggo PUISI TAK TERKUBURKAN(2000)
 Special Jury Prize ing Festival Film Internasional Tokyo 1998 kanggo DAUN DIATAS BANTAL (1998)
 Film terbaik Asia ing Osian’s Cinefan Festival kaping-7 kanggo RINDU KAMI PADAMU (2006)
 Film terbaik lan sutradara terbaik kanggo Opera Jawa (2006) ing Festival International Film Independent Bruxelles kaping-35 ing Brussel, Bèlgi, 4-9 November 2008.

Cathetan suku 
Cathetan suku:

Sutradara Indonésia
Seniman Indonésia
Lair 1961
Sajeroning agama Katulik, béatifikasi (saka basa Latin "beatus", kang bungah) iku siji pangakuan utawa pratélan kang diwènèhaké déning gréja marang wong kang wis nilar donya yèn wong mau iku wong kang bungah. Béatifikasi diwènèhaké marang wong kang dianggep wis nyambut gawé sregep kanggo kabecikan utawa duwé kamirungganan kanthi spiritual. Beatifikasi merlokaké bukti wujud mukjizat (kejaba sajeroning kasus martir), minangka bukti yèn wong kang dianggep suci iku wis ana ing swarga lan bisa nyembahyangaké wong liya.

Wong kang éntuk béatifikasi diwènèhi gelar beata kanggo priya lan beato kango wanita. Prosès iki wujud péranganing prosès kanonisasi kang racaké dilakokaké sawisé olèh gelar venerabilis (kang pantes diurmati) sadurungé olèh gelar santo utawa santa.

Pranala njaba 
 Prosès kanggo dadi sawijining Santo utawa Santa 

Santo lan Santa
Istilah sajeroning Gréja Katulik Roma
Bengkuang utawa bengkoang (Pachyrhizus erosus) ya iku tuwuhan kang ngasilaké dhangkèl (cormus) kang énak dipangan. Woh-wohan saka Amérika tropis iki klebu golongan suku polong-polongan atau Fabaceae. Ing panggonan asalé, woh-wohan iki dikenal minangka xicama utawa jícama. Wong Jawa ngarani tuwuhan lan woh saka tuwuhan iki bengkowang, déné dhangkèle diarani besusu (/bəsusu/).

Wedharan 

Bengkuang minangka liana taunan kang dhuwuré bisa ngancik 4-5m, déné oyote dhawané ngancik 2m.Wité mrambat lan ngubet, kanthi rambut-rambut alus kang anuju mengisor.
Godhongé nyirip; pangé dhawané kira-kira 8,5-16 cm; anak godhongé bunder kaya endhog, kanthi pucuke lancip, lan ana rambute ing pinggir-pinggire; anak godhong pérangan pucuk ukurane gedhé dhéwé, wujud belah ketupat, 7-21 × 6–20 cm.

Kembangé nglumpuk ing tandan ing pucuking godhong, kang ijen utawa nggrombol 2-4 tandan, dhawané ngancik 60 cm, kanthi warna rambut soklat. Tabung kelopak wujudé lonceng, kecoklatan, dhawané kira-kira 0,5 cm. Makutha putih ungu kebiru-biruan, gundul, dhawané kira-kira 2 cm. Tangkai sarine pipih, pucuké rada nggulung; kepala putik dhapuré bunder, ing ngisor pucuking tangkai putik, tangkai putik ing ngisor kepala putik. Woh polong dhapuré garis, pipih, dhawané 8–13 cm, berambut, wohé 4-9.

Cathetan suku 

Janganan
Tetuwuhan mawa racun
Tetuwuhan obat
Pala kapendhem
Faboideae
Hèlm (asalé saka basa Walanda: Helm) ya iku Piranti kang nutup ana ing sirah /endhas.Kang digawé saka bahan jaba sing atos ora gampang pecah, lumrahé digawé saka waja, wesi, utawa plastik.Mumpangaté Helm bisa uga kanggo ngelindungi sirah ing perang (militèr), utawa pengawéan sadina-dina kaya ta ulah raga, pertambangan, utawa kanggo numpak motor. Hèlm uga bisa duwé mumpangat kanggo ngelindungi waspadané ana ing sirah saka tiban utawa saka jeblokan kang banter.

Jinis

Hèlm Perang 

Ing awalé hèlm dimumpangatake ing piranti saka kalmbi zirah, ing peradaban Yunani kuna, Romawi klasik, sajeroning jaman tengahan, nganti akir abad 17 nyesekni mumpangaté hèlm kanthi ambo ing Éropah nganti Jepang. Bisa uga diarani mumpangaté hèlm ora ana mumpangngaté kajaba kanggo perang. Hèlm uga bisa ngelindungi ing sirah saka pusaka musuh, mata panah, utawa trabasan pelor (peluru).Pigunané hèlm ora misuwur ing taun 1670 ing sajeroning pelor ing bedèl kang banter malyuné. 
Ing jaman Napoleon dipigunakake kanggo ngukuhake ing prajurit kang dilantik kavaleri. Mumpangaté artileri abot ing perang donya I nuduhaké pigunané hèlm ing prajurit kang patin kanggo ngurangi patiné kurban amarga cipratan bom atau schrapnel kang jeblug.Sajeroning perang donya kaping loro lan hèlm wiwit dipigunakake kanggo piranti kang wajib ing prajurit.

Helm Motor 

Hélm kang dipigunakake kanggo ing sirah, ngelindungi saka anané kecelakaan ing dalan ing para wong kang migunakaké motor sajeroning natani tata lalu lintas ing dalan. Sepisan diwajibake ing Indonésia ing pimpinan Kapulisian RI Hugeng, nanging ditolak ing masarakat, banjur dikukuhaké ing undang-undang resmi ing UU No 14Taun 1992.

Hèlm motor bisa dikelompokake ing sajeroning wujudé ya iku helm saparo sirah (half face), telungprapat/baku (open face) lan hèlm cakil (full face). Hèlm baku iku hèlm kang nutup sirah kabèh, Digawé saka bahan kang ora gampang pecah, lapisan njeroné digawé saka sterefom, nganggo tali sing ngunci utawa ditali, supaya angger tabrakan hèlm ora mencolot.Hèlm uga orang mung dianggo déning pengendara motor nangging uga sing mbonceng.

Hèlm Pit 
ya iku hèlm kang mumpangaté kanggo wong kang numpak pit sepeda, wujudé luwih ringkes dibandingake saka hèlm motor.Ing laladan Indonésia durung diwajibake minggunakake hèlm sepeda, nagging akèh kang migunakke ing sakiteré masarakat ing numpak sepeda ing sadina-dina mligi kanggo numpak sepeda ing lomba utawa ing lomba sepeda gunung, hèlm misuwur diwajibake.

Helm Yasan (batok) 

Ya iku hèlm kang digawé kanggo ngelindungi tibané barang atos utawa matrial ing sajeroning mbagun omah utawa ing laladan tambang

Uga delengen 
 Pit

Pranala njaba 
 SNI 1811-2007 Helm Pengendara Kendararaan Bermotor Roda Dua
 Memilih Helm dan Jinis Sertifikatnya
 Kapan Sebaiknya Mengganti Helm 

Perang
Piranti ulah raga
Subud iku sawijining organisasi spiritual internasional sing diadegaké ing taun 1920-an déning Muhammad Subuh Sumohadiwidjojo (1901-1987), utawa kondhang minangka Bapak.   Subud iku cejajan saka Susila Budhi Dharma, ya iku bukusing tinulis déning Subuh ing taun 1952. Saiki obahan iki wis duwé cabang ing punjul 70 nagara kanthi gunggung penganut watara 10.000.

Pranala njaba 
 www.subud.org. Situs resmi
 www.subud.net. Situs warga

Rujukan 
 Sumohadiwidjojo, M. S. "Susila Budhi Dharma" ISBN 1-869822-74-9, Subud Publications International

 
Kajawèn
Gerakan agama anyar
Spiritualitas
Hullabaloo: Live at Le Zenith, Paris iku album videone band Muse

Dhaptar Lagu 
Kabeh laguné digawé karo Matthew Bellamy

"Introduction" (sampel of "What's He Building?" by Tom Waits) (Tom Waits)
"Dead Star"
"Micro Cuts"
"Citizen Erased"
"Sunburn"
"Showbiz"
"Megalomania"
"Darkshines" (Jepang DVD ).
"Uno"
"Screenager"
"Feeling Good" (Leslie Bricusse, Anthony Newley)
"Space Dementia"
"In Your World"
"Muscle Museum"
"Cave"
"New Born"
"Hyper Music"
"Agitated"
"Unintended"
"Plug In Baby"
"Bliss"

Album Videone Muse
The Resistane iku albume grup musik saka Inggris, Muse

Dhaptar Lagu 
Kabeh laguné digawé karo Matthew Bellamy

 "Uprising" - 5:03
 "Resistance" - 5:46
 "Undisclosed Desires" - 3:56
 "United States of Eurasia (+Collateral Damage)" - 5:47
 "Guiding Light" - 4:13
 "Unnatural Selection" - 6:54
 "MK Ultra" - 4:06
 "I Belong To You (+Mon cœur s'ouvre à ta voix)" - 5:38
 "Exogenesis: Symphony Part 1 (Overture)" - 4:18
 "Exogenesis: Symphony Part 2 ((Cross-Pollination)" - 3:56
 "Exogenesis: Symphony Part 3 (Redemption)" - 4:37

Album Muse
Langit, awang-awang, tawang, utawa akasa yaiku pérangan ing pedunungngé bumi, lan uga bisa digolongake ing lapisan kang mau atmosfer. Awang-awang kapengkar saka gas lan udara, uga kapengkar dadi saben pérangan lapisané. Awang-awang uga asring katon kanthi warna biru, amarga sorotan cahya, uga awang-awang bisa wernané liya ,kaya ta abang ing wektu soré, utawa ireng ing wektu udan.

Deleng uga 
 Srengéngé
 Grahana srengéngé
 Astronomi
 Tata surya
 Lintang

Gladri 

Akasa
Cathetan  
Jendral Sonthi Boonyaratglin ngangkat awaké dhéwé minangka Kepala Papréntahan kanthi de facto kanthi restu Raja Thailand sawisé njupuk alih kakuwasan tanggal 19 September 2006. Wiwit wektu iku, Sonthi njabat minangka Ketua Dewan Pembaruan Administrasi. Tanggal 1 Oktober 2006, Dewan nunjuk Surayud Chulanont minangka Mahamantri sauntara, nganti pemilu sabanjuré sajeroning sapérangan wulan, sawisé Konstitusi sing nembé disusun lan diajokaké sajeroning sawijining referendum.

Pranala njaba 
 Dhaptar Perdhana Mentri Thailand
 Sajarah Perdhana Mentri Thailand , pratélan sing rinci banget.
Perang Koréa (basa Koréa: 한국전쟁), saka 25 Juni 1950 nganti 27 Juli 1953, iku konflik antarané Koréa Lor lan Koréa Kidul. Perang iki uga karan "perang sing dimandhataké" (basa Inggris proxy war) antarané Amérika Sarékat lan sekuthu PBB-né lan kuminis Républik Rakyat Cina lan Uni Sovyèt (uga anggota PBB). Nagara utama sing mèlu perang ya iku Koréa Lor lan Koréa Kidul. Sakuthu utama Koréa Kidul kalebu Amérika Sarékat, Kanada, Australia, lan Britania Raya, sanajan akèh nagara liya ngirimaké bala ing sangisoré gendéra PBB.

Sakuthu Koréa Lor, kaya déné Républik Rakyat Tiongkok, nyawisaké kekuwatan militèr, sauntara Uni Sovyèt sing nyawisaké penasihat perang lan juru anggegana montor mabur, lan uga gegaman, kanggo wadyabala Tiongkok lan Koréa Lor. Ing Amérika Sarékat konflik iki diistilahaké minangka aksi polisional ing sangisoré gendéra PBB tinimbang sawijining perang, amarga kanggo ngilangaké kaperlon kongres mbiwara perang.

Pirsani uga 
 Huang Jiguang
 Qiu Shaoyun
 Yang Gensi

Réferènsi 

Perang Sadulur
 
Sajarah Koréa
Perang
Miroto kang nduwé jeneng baptis Martinus iku lair ing Yogyakarta, 23 Fèbruari 1959.
Dhèwèké koreografer Indonésia pisanan kang wis ngripta lan méntasaké jogèd tunggal nganggo 5 topeng ing sapérangan festival internasional ing 5 bawana.

Miroto dudu mung penari nanging uga koreografer, PNS, lan dosén ing Institut Seni Indonésia kang ngajar olah tubuh lan koreografi.

Pendhidhikan 
Dhèwèké seneng marang jogèd wiwit cilik, nalika umur 9 taun.
Miroto gladhen jogèd klasik ing Krida Beksa Wirama banjur dhèwèké ngangsu kawruh luwih akèh ing Konservatori Jogèd Indonésia.
Priya iki gladhen nari saka tokoh kontemporer, Bagong Kussudiardjo. Sawisé SMP, putra penggendér ing pentas wayang kulit, Setio Martono lan Marwiyah iki nutugaké sekolah ing Sekolah Menengah Karawitan Indonésia(SMKI) taun 1976-1980, banjur Institut Kesenian Jakarta (IKJ) taun 1980-1981 lan Institut Seni Indonésia (ISI) Yogyakarta taun 1981-1986.
Bojoné Yuli Setyo Sari iki uga tau ngicipi pendhidhikan ing manca nagara ya iku ing Folkswang Dance Academy, Jerman (1987), Wuppertal Dance Theater, Jerman, American Dance Festival North Carolina, Amérikah Sarékat lan Department of Dance University, ing California Los Angeles, Amérikah Sarékat.
Miroto éntuk gelar master of fine arts ing babagan seni jogèd saka University of California Los Angeles (UCLA) taun 1995.

Prestasi 
Miroto tau éntuk Trophy Sri Sultan HB X taun 1996 minangka penari alusan paling apik.

Garapan jogèd 
Karya-karya garapané Miroto antarané Kidung Kunthi, Penumbra, Badui Bersembah, Joko Tingkir, Incarnation, Living Through The Dream, Night Meditation, Keringat, Srimpi Rubuh, Unknown.

Internasional 
 Prestasiné Miroto saliyané kang mau ing ndhuwur ya iku:
 Pengawas Koreografer Internasional kanggo program American Dance Festival 2005
 Koreografer lan aktor Opera Jawa (2006)
 Tugas ing New Crowned hope, Festival Venice mèngéti 250 taun pahargyan Mozart kang diproduseri déning Petter Sellars.
 Promise Land (2008) pentas ing Mau Forum New Zealand
 Living Water (2008) pentas ing Festival Air Internasional Bandung, Indonésia.
 Kolaborasi bareng Garin Nugroho ing “Iron Bed”, pagelaran jogèd kang disuguhaké ing Teater Spectacle, Zurich (18-21 Agustus 2008).
Rekor MURI minangka koreografer unik kang bisa nari nganggo 5 topeng bebarengan (2005)

Cathetan suku 
Cathetan suku

Penari
Koreografer
yaiku minangka restoran waralaba sing nyediakake macem-macem steak lan masakan liyane saka wit kutha Yogyakarta. Restoran iki didegaké déning Jody Brotosuseno kaliyan Siti Hariani Nur Utami tanggal 4 September 2000 .  Restoran iki duwe 90 luwih cabang sing wi- nyebar ing saindenging jagat Indonesia.

Ing dina Minggu tanggal 4 September taun 2022 pas dina ulang taun restoran iki,     mecahake rekor MURI minangka restoran steik halal sing paling dhuwe akeh cabang ing Indonesia,   kanthi nomer rekor 10531.  Bebungah kasebut diparingake dening Wakil Direktur Utama Institut MURI,  Osmar Semesta Susilo kangge Waroeng Steak & Shake. Kejaba iku, pendiri Waroeng Steak & Shake, Jody Brotosuseno lan Komisaris Utama uga nampa rekor MURI.

Sajarah 
Sadurungé, pendiri Waroeng Steak   nglajengake usahané wong tuwané sing wis terjun ning bisnis kuliner steik, jenengé Obonk Steak, sing saiki wis bangkrut. Sauntara kuwi, Obonk Steak minangka prekursor sing wis suwe ana ning Yogyakarta lan ngarahake segmen menengah ndhuwur.

Referensi

Pranala njaba 

 waroengsteakandshake.com
Rokok utawa sigarèt utawa udud yaiku linthingan kang digawé saka kertas, dawané 70–120 mm (akèh variasiné miturut nagara prodhuksi) kanthi dhiamèter 10 mm kang isiné cacahan saka godhong tembakau. Cara migunakaké rokok yaiku kanthi mbakar salah siji pucuké nganti metu mawané supaya keluké bisa diisep nganggo lambé ing pucuk kang liyané. Rokok lumrahé dibungkus kanthi wujud bungkusané kothak lan dibungkus ing kertas supaya gampang anggoné nggawa. Ing bungkus rokok lumrahé ana tulisan kang kuduné dadi wigatiné para naraguna rokok, kaya déné bahaya kangker lan serangan jantung, nanging saiki tulisan iku mung dadi rerenggan ing bungkusané thok tanpa digatèkké kanthi tenanan.

Rokok duwé kandhungan kimia kang asipat mbahayani kanggo kasarasan awak. Rokok duwé kandhungan kimia kang cacahé punjul 4.000 zat kimia kang mbahayani kanggo kasarasan awak. Kandungan kimia kang mbahayani kanggo kasarasan awak yaiku acroelin, karbon moniksida, nikotin, amonia, formic acid, hydrogen cyanida, nitrous oksida, phenol, formaldehida, acetol, hydrogen sulfida, phyridin, metanol, methyl klorida, lan tar. Zat-zat iku mau ora mung mbahayani kanggo naraguna rokok, nanging uga mbahayani kanggo prokok kang pasip.

Carané nggawé rokok yaiku tembakau kang wis dicacah utawa dirajang, dipépé dhisik sagaringé. Sawisé garing, banjur dilinthing utawa digulung nganggo kertas kang wis dicakakeé. Ing gulungan kang pungkasan, kertasé dilèlèti lém supaya bisa rapet. Carané nglinthing bisa nganggo tangan utawa piranti kang isih sedherhana. Cara kang kaya ngono dianggo nalika nggawé rokok sigarét krètèk tangan. Ana uga kang nggawè rokok sigarét krètèk nganggo mesin, bédané yèn nganggo mesin asil prodhuksiné bisa luwih akèh amarga luwih rikat kerjané. Bahan kang dianggo nggawé rokok akèh macemé, kaya ta klobot utawa sarung jagung, kawung utawa godhong aren, sigaret saka kertas, lan cerutu saka godhong tembakau.

Masalah bab rega rokok 
Rokok utawa udud iki ana kabijakan ingkang ngatur lan ngudhari bab rega. Salah sawijiné aturan Pamarintah Indonésia bab rega udud lajeng diundhakaké nganti larang

Cathetan suku

Pranala njaba 
 Rega udud mundhak amarga Kabijakan Pamarintah

Rokok
Tembako